༈ རྟེན་ཁེབས་ཐུབ་ཆེན་ལ་བསྟོད་པ་གནང་དུས་ཀྱི་བཀྲ་ཤིས་ཚིགས་བཅད།
༄༅། །ཨོཾ་བདེ་ཆེན་ཁྱབ་བདག་འཁོར་ལོའི་མགོན་པོ་ཉིད། །རིགས་རྣམས་ཀུན་གྱི་
བདག་པོ་རྡོ་རྗེ་འཛིན། །གང་ལ་ཅི་དགའི་དགོས་འདོད་ཉེར་སྩོལ་བ། །དཔལ་ལྡན་ཕྲིན་ལས་
བཟང་པོའི་བཀྲ་ཤིས་ཤོག །གང་ཐུགས་ཡོན་ཏན་ཀུན་རྫོགས་སངས་རྒྱས་ཉིད། །དེས་གསུང་
བདུད་རྩིའི་དཔལ་སྟེར་དམ་པའི་ཆོས། ཁྱོད་སྐུ་མཆོག་ཚོགས་འདུས་པའི་སྐུར་སྟོན་པ། །བསླུ་
མེད་དཀོན་མཆོག་གསུམ་གྱི་བཀྲ་ཤིས་ཤོག །དཔལ་ལྡན་རྒྱལ་བ་ཉིད་དང་རྒྱལ་བའི་ཡབ། །
བྱམས་དང་ཐུགས་རྗེའི་དབང་ཕྱུག་མ་ཕམ་པ། །བགྲངས་ཡས་འགྲོ་བའི་མུན་སེལ་འཇམ་པའི་
དབྱངས། །སྲས་དང་བཅས་པའི་བཀྲ་ཤིས་དེང་འདིར་སྩོལ། །སངས་རྒྱས་བསྟན་པའི་དཔལ་གྱི་
378

རྡོ་རྗེ་འཆང་གི་བསྟོད་པ་སོགས་བསྟོད་ཚོགས།
ཕྲིན་ལས་དང་། །ཤཱཀྱའི་བསྟན་པ་ནོར་བུའི་བསིལ་ཡབ་ནི། །བཤད་སྒྲུབ་རྒྱལ་མཚན་རྩེ་ལ་རབ་
བཟུང་ནས། །བསྟན་འཛིན་དར་ཞིང་རྒྱས་པའི་བཀྲ་ཤིས་ཤོག།ཚངས་དང་ལྷ་དབང་འཇིག་རྟེན་
སྐྱོང་བ་དང་། །ཉན་ཐོས་རང་སངས་རྒྱས་དང་ཞིང་ཀུན་ན། །མཐའ་ཡས་ཕན་བདེའི་དཔལ་ལ་
དབང་འབྱོར་བ། །དེ་དག་ཀུན་གྱི་བཀྲ་ཤིས་དེང་འདིར་བྱོན། །ཡེ་ཤེས་ནོར་བུའི་ཏོག་གིས་ངོ་
མཚར་བའི། །བསོད་ནམས་རྒྱལ་མཚན་རྟག་པར་མཐོ་བ་དང་། །བསོད་ནམས་ཆར་ཆེན་དུས་
སུ་འབེབས་པ་དང་། །དཔལ་ལྡན་ལྷ་མོས་ས་འདི་བསྲུང་གྱུར་ཅིག །ཐུགས་རྗེས་ས་ཆེན་སྐྱོང་
བའི་རྒྱལ་པོ་ཉིད། །དགེ་མཚན་དུ་མའི་དཔལ་གྱིས་འབྱོར་གྱུར་ནས། །མ་ཕམ་སྐྱེ་བའི་འཇུག་
ངོགས་ཉམས་དགའ་བ། །ཡུལ་ཕྱོགས་འདི་ཀུན་དར་ཞིང་རྒྱས་པར་ཤོག། །།